न्यूज 24 ब्यूरो, नई दिल्ली ( 12 सितंबर ): देश के सबसे बड़े सरकारी बैंक स्टेट बैंक ऑफ इंडिया (SBI) ने अपने ग्राहकों को बेहतर सुविधा देने के लिए एक और नियम बदला है। इसके साथ ही अब कोई व्यक्ति किसी अन्य व्यक्ति के खाते में पैसा जमा नहीं कर पाएगा। इसका असर देशभर में करोड़ों लोगों पर पड़ेगा। एसबीआई ने इस नियम को इतना सख्त बनाया है कि इस के तरह आपके परिवार का कोई सदस्य भी आपके खाते में पैसे नहीं जमा कर सकता है। एसबीआई ने ये कदम नोटबंदी के दौरान इस सुविधा के दुरुपयोग होने की शिकायतों के चलते उठाया है।